งาน OTOP City 2019 คึกคัก ประชาชนใช้ช่วงวันหยุดมาจับจ่ายสินค้าชุมชน เป็นของขวัญของฝากในเทศกาลปีใหม่
งาน OTOP City 2019 คึกคัก ประชาชนใช้ช่วงวันหยุดมาจับจ่ายสินค้าชุมชน เป็นของขวัญของฝากในเทศกาลปีใหม่ประชาชนร่วมงาน OTOP City 2019 ครั้งที่ 14 ภายใต้แนวคิด “เทศกาลของขวัญปีใหม่ ของฝากถูกใจ ผลิตภัณฑ์ทั่วไทย ณ อาคารชาเลนเจอร์ 1-3 อิมแพค เมืองทองธานี อย่างคึกคัก เนื่องจากเป็นช่วงวันหยุดสุดสัปดาห์และใกล้เข้าสู่ช่วงจับจ่ายสินค้าเป็นของขวัญสำหรับเทศกาลปีใหม่ โดยภายในงานกรมการพัฒนาชุมชนได้ยกทัพของฝากถูกใจ ผลิตภัณฑ์ทั่วไทย รวมไว้ในงานนี้ เพื่อให้ประชาชนได้ชม ชิม ช้อป สินค้าจากชุมชนต่างๆ ด้วยราคาย่อมเยาสำหรับภายในงาน แบ่งเป็นโซนต่างๆ ในการจำหน่ายสินค้า ได้แก่ โซนของขวัญปีใหม่ การจัดแสดงและจำหน่ายผลิตภัณฑ์ OTOP ของขวัญของฝาก/โซนหมู่บ้านท่องเที่ยว OTOP นวัตวิถี /โซน OTOP Masterpiece นำเสนอผลงานที่มีความโดดเด่น และโซนผลิตภัณฑ์ที่ชนะการประกวด Knowledge based OTOP (KBO) 5) โซนตัดเย็บเสื้อผ้า ที่ให้บริการตัดเย็บเสื้อผ้าสำเร็จรูปในงานโดยผู้ประกอบการจากชุมชน เปิดเผยว่า นำผลิตภัณฑ์ชุมชน ที่ผลิตจากวัตถุดิบในชุมชน เช่น มะกรูด มะนาว มาทำเป็นน้ำมันเหลืองเพื่อจำหน่าย และนำเศษผ้ามาแปรรูปเป็นโต๊ะและเก้าอี้ จำหน่ายในราคาถูกและเป็นผลิตภัณฑ์รักษ์สิ่งแวดล้อม รวมถึงมีร้านงานปั้นจิ๋ว ทำเหมือนอาหารไทยชุดใหญ่ เป็นการอนุรักษ์และเผยแพร่วัฒนธรรมไทยด้านประชาชน เปิดเผยว่า มาเลือกซื้อสินค้าโอทอป เพราะมีผลิตภัณฑ์ใหม่ๆจำนวนมากให้เลือกซื้อ โดยไว้วางใจว่าเป็นสินค้าคุณภาพดี ราคาถูก เหมาะกับการซื้อเป็นของฝาก ซึ่งส่วนใหญ่ชอบเสื้อผ้า กระเป๋า รองเท้า รวมถึงของใช้ภายในบ้านผู้ที่สนใจ สามารถมาร่วมงานได้ จนถึงวันที่ 23 ธันวาคมนี้ ณ อาคารชาเลนเจอร์ 1 - 3 อิมแพค เมืองทองธานี ตั้งแต่เวลา 10.00 น.– 21.00 น.